เดินทางจากโฮมสเตย์แวะโน่นนี่นั่นตลอดทางแต่...เป้าหมายหลักอยู่ที่นี่ "โอ้กะจู๋" เหมถึงซักที บ่าย 2:45 ไม่ต้องพูดถึงระดับความโหยหิว ออเดอร์ค่ะ ไส้กรอกรวม สเต็กซี่โครงสะพานโค้ง ซีซาร์สลัด สลัดปูอะโวคาโด้และขนมปังกระเทียม อาหารทุกรายการอลังการ/ออกเร็วมาก/มีศิลปะในการจัดจาน ขอเริ่มรีวิวที่ 1.ไส้กรอกรวม ตัวไส้กรอกเนื้อแน่น+ได้ทั้งกลิ่นและรสของเครื่องเทศ ทานคู่กับมัสตารด์ อะโห้ เห็นดาวระยิบระยับ 2.สเต็กซี่โครงสะพานโค้ง ไซส์ L รสชาติหวานฉ่ำ เนื้อแน่นเต็มคำ รู้เลยค่ะว่าปรุงวัตถุดิบและส่วนผสมชั้นดี ซอสรสเข้มข้นและเนื้อซี่โครงก็นุ่ม เข้ากันได้ดีมาก ทานคู่ผักไฮโดร ฯ สด ๆ และเฟรนฟรายด์ อร่อยที่สุดในโลก 3.ซีซาร์สลัด รสเข้มข้น+ความสดของครอส จานนี้ยังไงก็ไม่ลืมค่ะ 4.สลัดปูอะโวคาโด้ ขอยกจานนี้เป็นเมนูเด็ดค่ะ เนื้อของอะโวคาโด้ถูกโรลไว้ขอบจาน ถัดมาเป็นผักไฮโดรชนิดต่าง ๆ กลางจานเป็นเปลือกอะโวคาโด้ใส่ตัวน้ำสลัดสูตรพิเศษ+เนื้อปู+พริกสด+แมคคาดีเมีย รสชาติจัดจ้านที่สุด อร่อยมาก ไม่เคยสัมผัสรสนี้ที่ไหนมาก่อน เด็ดจริง ๆ ค่ะ 5.ขนมปังกระเทียม เสิร์ฟพร้อมเครื่องเคียงมะเขือเทศ รสกระเทียมเข้มข้น กรอบนุ่ม มื้อนี้ happy ที่สุด ทริปโฮมสเตย์กับเพื่อนรักช่วงปีใหม่ ขอบคุณโอ้กะจู๋ที่เติมเต็มช่วงเวลาแห่งความสุขให้เราแปดคนค่ะ ตรง ๆ เลยคุณภาพของอาหารและรสชาติ คุ้มราคามากค่ะ สมแล้วที่เป็น The Best of Wongnai 2016